তথ্যবিবরণী নম্বর : ১৭৯৫

**বেতারের গুণী শিল্পী সাইফুল ইসলামের মৃত্যুতে তথ্যমন্ত্রীর শোক**

ঢাকা, ১৩ অগ্রহায়ণ (২৮ নভেম্বর) :

 বাংলাদেশ বেতারের জ্যেষ্ঠ অনুষ্ঠান ঘোষক ও সাবেক মুখ্য নাট্য প্রযোজক মোহাম্মদ সাইফুল ইসলামের মৃত্যুতে গভীর শোক ও দুঃখ প্রকাশ করেছেন তথ্য ও সম্প্রচারমন্ত্রী ড. হাছান মাহ্‌মুদ ।

 আজ রাজধানীর ধানমন্ডিস্থ বাসায় সাইফুল ইসলামের (৭৮) ইন্তেকালের সংবাদে শোকাহত মন্ত্রী প্রয়াতের বিদেহী আত্মার শান্তি কামনা করেন ও তাঁর শোকসন্তপ্ত পরিবারের সদস্যদের প্রতি গভীর সমবেদনা জানান।

 ড. হাছান মাহ্‌মুদ তাঁর শোকবার্তায় সদ্য প্রয়াত এই কণ্ঠশিল্পী ও প্রযোজকের দীর্ঘ কর্মময় জীবনের কথা স্মরণ করে বলেন, সাইফুল ইসলাম অর্ধশত বছরের বেশি সময় ধরে জাতীয় সম্প্রচার মাধ্যমে যে অবদান রেখেছেন, মুক্তিযুদ্ধকালে ও পরবর্তীতে দেশের মানুষের চেতনার সমৃদ্ধিতে যে সাহসী ভূমিকা রেখেছেন, তা ভুলবার নয়।

 মোহাম্মদ সাইফুল ইসলাম বাংলাদেশ বেতারের রংপুর কেন্দ্রের প্রথম অনুষ্ঠান ঘোষক হিসেবে ১৯৬৭ সালের ১৬ নভেম্বর যোগদান করেন। ২০০৪ সালে ঢাকা কেন্দ্রের মুখ্য নাট্য প্রযোজক হিসেবে চাকুরি থেকে অবসরে যান। এরপর থেকে মৃত্যুকাল অবধি বেতারের বিভিন্ন ইউনিটে ডিউটি অফিসার হিসেবে কাজ করেছেন।

 প্রয়াত সাইফুল ইসলামের স্ত্রী রওনক জাহান বাংলাদেশ বেতারের সংবাদ এবং উত্তরণ উপস্থাপিকা। মঙ্গলবার বাদ আসর ধানমন্ডির তাকওয়া মসজিদে জানাজার পর সাইফুল ইসলামের মরদেহ রায়েরবাজার শহিদ বুদ্ধিজীবী কবরস্থানে সমাহিত হয়েছে।

#

আকরাম/পাশা/শফি/রফিকুল/জয়নুল/২০২৩/২০২০ ঘণ্টা

তথ্যবিবরণী                                                                                                নম্বর : ১৭৯৩

**সরকারি ও বেসরকারি মাধ্যমিক বিদ্যালয়ে**

**প্রথম থেকে নবম শ্রেণিতে শিক্ষার্থী ভর্তির জন্য ডিজিটাল লটারি অনুষ্ঠিত**

ঢাকা, ১৩ অগ্রহায়ণ (২৮ নভেম্বর) :

২০২৪ শিক্ষাবর্ষে দেশের সরকারি ও বেসরকারি মাধ্যমিক বিদ্যালয়ে প্রথম থেকে নবম শ্রেণিতে শিক্ষার্থী ভর্তির জন্য ডিজিটাল লটারি কার্যক্রমের উদ্বোধন করেছেন শিক্ষামন্ত্রী ডা. দীপু মনি।

আজ কেন্দ্রীয়ভাবে রাজধানী ঢাকার সেগুনবাগিচায় আন্তর্জাতিক মাতৃভাষা ইনস্টিটিউটে প্রধান অতিথি হিসেবে এ লটারি কার্যক্রমের উদ্বোধন করেন মন্ত্রী।

লটারির উদ্বোধন অনুষ্ঠানে বিশেষ অতিথি হিসেবে উপস্থিত ছিলেন শিক্ষা উপমন্ত্রী মহিবুল ইসলাম চৌধুরী, মাধ্যমিক ও উচ্চশিক্ষা বিভাগের সচিব সোলেমান খান। অনুষ্ঠানে সভাপতিত্ব করেন মাধ্যমিক ও উচ্চশিক্ষা অধিদফতরের মহাপরিচালক অধ্যাপক নেহাল আহমেদ।

উদ্বোধন অনুষ্ঠানে জানানো হয়, শিক্ষার্থীরা কে কোন প্রতিষ্ঠানে ভর্তির সুযোগ পাবে তা অনলাইনে দ্বৈবচয়ন পদ্ধতিতে লটারির মাধ্যমে ভর্তি প্রক্রিয়া নির্ধারণ করে আজ ফলাফল প্রকাশ করা হয়।

উদ্বোধন অনুষ্ঠানে শিক্ষামন্ত্রী ডা. দীপু মনি বলেন, ডিজিটাল লটারির মাধ্যমে শিক্ষার্থীদের সুযোগে সমতা তৈরি হয়েছে। দরিদ্র শিক্ষার্থীরা যারা নামিদামি প্রতিষ্ঠানে ভর্তির কথা স্বপ্নেও ভাবতে পারতো না তারা ভর্তি হতে পারছে। কাজেই একটা সুযোগের সমতা তৈরি হয়েছে।

নতুন শিক্ষাক্রমের অধীনে শিক্ষার্থীদের শিক্ষা-উপকরণ ব্যবহার করার বিষয়ে শিক্ষামন্ত্রী বলেন, দামি উপকরণ ব্যবহার করা যাবে না। অভিভাবকদের ওপর আর্থিক চাপ সৃষ্টি হয় এমন কাজ করা যাবে না। আমরা যেটি বলেছি—ব্যবহারযোগ্য সামগ্রী ব্যবহার করতে উদ্বুদ্ধ করতে হবে। বাসায় ব্যবহার করা জিনিসপত্র ব্যবহার করতে হবে।

বিশেষ অতিথির বক্তব্যে শিক্ষা উপমন্ত্রী মহিবুল হাসান চৌধুরী বলেন, শিক্ষা প্রতিষ্ঠানে শূন্য আসনের বিপরীতে দ্বৈবচয়নের ভিত্তিতে আমরা শিক্ষার্থী ভর্তির উদ্যোগ নিয়েছি। শিক্ষা প্রতিষ্ঠানে ভর্তি হয়ে শিক্ষার্থীরা পাঠদান পেয়ে দক্ষতা ও যোগ্যতা অর্জন করবে, জ্ঞান অর্জন করবে সেটা হচ্ছে শিক্ষা প্রতিষ্ঠানের দায়িত্ব। আমরা তথাকথিত স্বনামধন্য শিক্ষা প্রতিষ্ঠান তৈরি করেছি, তারা রেডিমেড শিক্ষার্থী নেবে আর ভালো ফলাফল করবে তাহলে শিক্ষকদের কাজটা কী? তাহলে কেন তাদের আমরা অবকাঠামো দেবো? কেনো এমপিও দেবো?

উদ্বোধন অনুষ্ঠানে জানানো হয়, শিক্ষার্থী ও অভিভাবকরা ওয়েবসাইট এবং এসএমএসের মাধ্যমে ফল জানতে পারবেন। ওয়েবসাইটে httpsgsa.teletalk.com.bd-এ প্রবেশ করে এই ফলাফল দেখা যাবে।

প্রসঙ্গত, সরকারি ও বেসরকারি মাধ্যমিক বিদ্যালয়ে গত ২৪ অক্টোবর আবেদন প্রক্রিয়া শুরু হয়। প্রথমে ১৪ নভেম্বর পর্যন্ত সময় থাকলেও পরে তা বাড়িয়ে ১৮ নভেম্বর পর্যন্ত বাড়ানো হয়। কেন্দ্রীয় লটারির অধীনে রয়েছে সরকারি ও বেসরকারি ৩ হাজার ৮৪৬ বিদ্যালয়। বিদ্যালয়গুলোয় শূন্য আসন ১১ লাখ ২২ হাজার ৯৪টি। এর বিপরীতে ভর্তির জন্য আবেদন জমা পড়ে ৮ লাখ ৭৩ হাজার ৭৯২টি।

দেশের ৬৫৮টি সরকারি বিদ্যালয়ে আসন সংখ্যা ১ লাখ ১৮ হাজার ১০১টি। এর বিপরীতে আবেদন জমা হয়েছে ৫ লাখ ৬৩ হাজার ১৩ জন শিক্ষার্থী। প্রতি আসনে ৫ জন করে শিক্ষার্থী প্রতিদ্বন্দ্বিতা করছে।

বেসরকারি তিন হাজার ১৮৮টি বিদ্যালয়ে শূন্য আসন ১০ লাখ তিন হাজার ৯৯৩টি। এর বিপরীতে আবেদন করেছে তিন লাখ ১০ হাজার ৭৭৯ জন।

#

খায়ের/পাশা/শফি/মোশারফ/রেজাউল/২০২৩/১৮৩০ ঘণ্টা

তথ্যবিবরণী নম্বর : ১৭৯৪

**জনগণের ভালোবাসায় সিক্ত হলেন এনামুল হক শামীম**

শরীয়তপুর, ১৩ অগ্রহায়ণ (২৮ নভেম্বর) :

 আসন্ন দ্বাদশ জাতীয় সংসদ নির্বাচনে শরীয়তপুর-২ (নড়িয়া-সখিপুর) আসনে দ্বিতীয়বারের মতো আওয়ামী লীগের মনোনয়ন পেয়ে দলীয় নেতা-কর্মী এবং স্বতঃস্ফূর্ত জনতার ভালোবাসায় সিক্ত হলেন পানিসম্পদ উপমন্ত্রী একেএম এনামুল হক শামীম।

 এনামুল হক আজ নৌপথে নড়িয়া লঞ্চঘাটে এসে পৌঁছলে তাঁকে হাজার হাজার নারী-পুরুষ ও জনপ্রতিনিধি এবং দলীয় নেতাকর্মীরা বাদ্যযন্ত্রের তালে তালে মিছিল করে বরণ করেন।

 পরে নড়িয়া শহিদ মিনারে হাজার হাজার মানুষ তাঁকে ফুলেল শুভেচ্ছা জানান। এতে ইমাম, মোয়াজ্জিন, বীর মুক্তিযোদ্ধা, শিক্ষক, শিক্ষার্থী, সাংবাদিক, জনপ্রতিনিধি ও আওয়ামী লীগ এবং সহযোগী সংগঠনের নেতৃবৃন্দ অংশগ্রহণ করেন। পরে তিনি নড়িয়া থেকে সড়ক পথে সখিপুর যাওয়ার পথে পথে জনগণের ভালোবাসায় সিক্ত হন। সখিপুরের বিভিন্ন ইউনিয়নের হাজার হাজার মানুষ তাঁকে বরণ করে নেন।

 এসময় আওয়ামী লীগ মনোনীত প্রার্থী এনামুল হক শামীম বলেন, আসন্ন জাতীয় সংসদ নির্বাচনে আমাকে আবারো মনোনয়ন দেয়ায় আমি জননেত্রী শেখ হাসিনার প্রতি কৃতজ্ঞ। আপনারা সমর্থন করেছেন, পাশে থেকেছেন ও দোয়া করেছেন, তাই আপনাদের প্রতি কৃতজ্ঞ। আমরা প্রধানমন্ত্রী শেখ হাসিনার প্রতি আস্থা রেখেই আগামী নির্বাচনে সবাইকে নিয়েই আবারো নৌকাকে বিজয়ী করবো, ইনশাআল্লাহ।

 এসময় উপস্থিত ছিলেন জেলা আওয়ামী লীগের সহ-সভাপতি ওহাব বেপারী, আওয়ামী লীগের কেন্দ্রীয় বিজ্ঞান ও প্রযুক্তি উপ-কমিটির সদস্য জহির সিকদার, নড়িয়া পৌরসভার মেয়র আবুল কালাম আজাদ, ভেদরগঞ্জ উপজেলা চেয়ারম্যান ও সখিপুর থানা আওয়ামী লীগের সভাপতি হুমায়ুন কবির মোল্যা, নড়িয়া উপজেলা আওয়ামী লীগের সভাপতি বীর মুক্তিযোদ্ধা ফজলুল হক মাল, সাধারণ সম্পাদক হাসানুজ্জামান খোকন, সখিপুর থানার সাধারণ সম্পাদক আতিকুর রহমান মানিক সরকার, নড়িয়া উপজেলা ভাইস-চেয়ারম্যান জাকির বেপারী, মহিলা ভাইস-চেয়ারম্যান নাজমা মোস্তফা।

#

গিয়াস/পাশা/শফি/মোশারফ/জয়নুল/২০২৩/১৯০০ ঘণ্টা

তথ্যবিবরণী নম্বর : ১৭৯২

**প্রিপেইড গ্যাস মিটার প্রকল্পে অর্থায়নের জন্য এশিয়ান উন্নয়ন ব্যাংকের সাথে চুক্তি**

ঢাকা, ১৩ অগ্রহায়ণ (২৮ নভেম্বর) :

 প্রিপেইড গ্যাস মিটার প্রকল্পে অর্থায়নের জন্য আজ ইআরডিতে অর্থনৈতিক সম্পর্ক বিভাগ (ইআরডি) ও এশিয়ান উন্নয়ন ব্যাংক (এডিবি)-এর সাথে ২০০ মিলিয়ন ডলার-এর ঋণ চুক্তি স্বাক্ষরিত হয়েছে। চুক্তিটিতে অর্থনৈতিক সম্পর্ক বিভাগের সচিব মোঃ শাহরিয়ার কাদের ছিদ্দিকী ও এশিয়ান উন্নয়ন ব্যাংকের কান্ট্রি ডিরেক্টর ইডিমন গিনটিং (Edimon Ginting) স্বাক্ষর করেছেন। তিতাস গ্যাস ট্রান্সমিশন এন্ড ডিস্ট্রিবিউশন কোম্পানি লিমিটেড এলাকায় ৬ দশমিক ৫ লাখ স্মার্ট প্রিপেইড গ্যাস মিটার সংযোজন করা হবে।

 বিদ্যুৎ, জ¦ালানি ও খনিজ সম্পদ প্রতিমন্ত্রী নসরুল হামিদ বলেছেন, স্মার্ট গ্যাস মিটারিং-এর মাধ্যমে বাংলাদেশের জ¦ালানি দক্ষতা বৃদ্ধির পাশাপাশি ক্লিন এনার্জির রূপান্তর সহজ হবে। একই সাথে প্রাকৃতিক গ্যাসের অপচয় রোধ করা সম্ভব হবে এবং তিতাস গ্যাস ট্রান্সমিশন এন্ড ডিস্ট্রিবিউশন কোম্পানি লিমিটেড-এর রূপান্তরমূলক ও পরিচালন দক্ষতা বাড়বে। ইউনিফাইড মিটারিং ডেটা ম্যানেজমেন্ট সিস্টেমের সাথে একটি স্বয়ংক্রিয় ওয়েবভিত্তিক ব্যবস্থাপনা সিস্টেম সংযুক্ত থাকায় স্মার্ট মিটার বাংলাদেশের ডিজিটালাইজেশন প্রক্রিয়া সমৃদ্ধ করবে।

#

আসলাম/পাশা/শফি/মোশারফ/জয়নুল/২০২৩/১৭৫০ ঘণ্টা

তথ্যবিবরণী নম্বর : ১৭৯১

**লিবিয়া থেকে ১৪৩ জন অনিয়মিত বাংলাদেশির প্রত্যাবাসন**

ঢাকা, ১৩ অগ্রহায়ণ (২৮ নভেম্বর) :

 লিবিয়ার ত্রিপোলি হতে বাংলাদেশ দূতাবাস, ত্রিপোলির সর্বাত্মক প্রচেষ্টা এবং আর্ন্তজাতিক অভিবাসন সংস্থা (IOM)-এর প্রত্যক্ষ সহযোগিতায় ত্রিপোলির আইনজেরা ডিটেনশন সেন্টারে আটক ১৪৩ জন অনিয়মিত বাংলাদেশি নাগরিককে আজ ভোর ৫টায় Buraq Air (UZ 0222) এর চার্টার্ড ফ্লাইটযোগে বাংলাদেশে প্রত্যাবাসন করা হয়েছে।

 প্রত্যাবাসনকৃত অসহায় এ সকল বাংলাদেশি নাগরিক ঢাকায় হযরত শাহজালাল আন্তর্জাতিক বিমানবন্দরে অবতরণের পর পররাষ্ট্র মন্ত্রণালয় ও আর্ন্তজাতিক অভিবাসন সংস্থা (IOM)-এর কর্মকর্তাবৃন্দ বিমানবন্দরে তাদের অভ্যর্থনা জানান। এসময় (IOM)-এর পক্ষ থেকে তাদের প্রত্যেককে পকেটমানি হিসেবে ৫ হাজার ৮৯৬ টাকা এবং কিছু খাদ্য সমগ্রী উপহার দেয়া হয়।

 উল্লেখ্য, পররাষ্ট্র মন্ত্রণালয় ও বাংলাদেশ দূতাবাস, ত্রিপোলির প্রচেষ্টায় এবং আর্ন্তজাতিক অভিবাসন সংস্থা (IOM)-এর আর্থিক সহযোগিতায় লিবিয়ায় আটকে পড়া বাংলাদেশিদের দেশে ফেরত পাঠানোর প্রক্রিয়া চলমান রয়েছে। এর ধারাবাহিকতায় আগামী ২৯ নভেম্বর ও ৫ ডিসেম্বর ২০২৩ তারিখে আরো ৩৭৩ জন অনিয়মিত বাংলাদেশি নাগরিককে লিবিয়া থেকে বাংলাদেশে প্রত্যাবাসন করা হবে।

#

মাসুম বিল্লাহ/পাশা/শফি/মোশারফ/জয়নুল/২০২৩/১৭৩০ ঘণ্টা

তথ্যবিবরণী                                                                                                নম্বর : ১৭৯০

**কোভিড-১৯** **সংক্রান্ত** **সর্বশেষ** **প্রতিবেদন**

ঢাকা, ১৩ অগ্রহায়ণ (২৮ নভেম্বর) :

স্বাস্থ্য অধিদপ্তরের তথ্যানুযায়ী সোমবার সকাল ৮টা থেকে আজ মঙ্গলবার সকাল ৮টা পর্যন্ত ২৪ ঘণ্টায় দেশে ৪ জনের শরীরে করোনা সংক্রমণ পাওয়া গেছে। নমুনা পরীক্ষার বিপরীতে রোগী শনাক্তের হার ১ দশমিক শূন্য ৫ শতাংশ। এ সময় ৩৮০ জনের নমুনা পরীক্ষা করা হয়েছে।

গত ২৪ ঘণ্টায় কোভিড-১৯ আক্রান্ত হয়ে কেউ মারা যায়নি। এ পর্যন্ত ২৯ হাজার ৪৭৭ জন করোনায় মৃত্যুবরণ করেছেন। করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন ২০ লাখ ১৩ হাজার ৭৬৬ জন।

#

সুলতানা/পাশা/শফি/মোশারফ/রেজাউল/২০২৩/১৬৩৫ ঘণ্টা

তথ্যবিবরণী নম্বর : ১৭৮৯

**আমরা চাই বিএনপি টেরোরিস্ট কর্মকাণ্ড থেকে বেরিয়ে আসুক**

 **--তথ্য ও সম্প্রচার মন্ত্রী**

ঢাকা, ১৩ অগ্রহায়ণ (২৮ নভেম্বর) :

তথ্য ও সম্প্রচার মন্ত্রী ড. হাছান মাহ্‌মুদ বলেছেন, ‘আমরা চাই বিএনপি টেরোরিস্ট কর্মকান্ড থেকে বেরিয়ে আসুক, সুস্থ রাজনীতির পথে হাঁটুক, নির্বাচনে অংশগ্রহণ করুক।’

আজ সচিবালয়ে মন্ত্রণালয়ের সভাকক্ষে প্রেস ইনস্টিটিউট বাংলাদেশ (পিআইবি) প্রকাশিত ‘ফিচার সংকলন-এসডিজি ও উন্নয়নমূলক’ গ্রন্থের মোড়ক উন্মোচন শেষে সাংবাদিকদের প্রশ্নের জবাবে মন্ত্রী এ কথা বলেন। পিআইবি'র মহাপরিচালক জাফর ওয়াজেদ এবং কর্মকর্তাগণ মোড়ক উন্মোচনে অংশ নেন।

নির্বাচন কমিশন চায় বিএনপি নির্বাচনে অংশ নিক-এ নিয়ে সাংবাদিকদের প্রশ্নের জবাবে সম্প্রচারমন্ত্রী বলেন, ‘আমরাও চাই বিএনপি ধ্বংসাত্মক অপরাজনীতি, মানুষ পোড়ানো, মানুষের সম্পত্তি, গাড়ি-ঘোড়া পোড়ানোর রাজনীতি, চোরাগোপ্তা হামলা যেগুলো টেরোরিস্ট অর্গানাইজেশন করে, এই টেরোরিস্ট কর্মকাণ্ড থেকে বেরিয়ে আসুক, নির্বাচনে অংশগ্রহণ করুক। প্রধান নির্বাচন কমিশনারের বক্তব্য আমি শুনেছি। আমি মনে করি তিনি যথার্থ বলেছেন। আশা করি, বিএনপি শুভ বুদ্ধির উদয় হবে।’

‘বিএনপি নির্বাচনের আগে সরকার পতনের ঘোষণা দিয়েছে’ এ প্রশ্নে হাছান মাহমুদ বলেন, ‘এমন  বহু ঘোষণা আগেও শুনেছি এবং যতবার ঘোষণা দেয় ততবার তারা পালিয়ে যায় বা হারিয়ে যায়। যেমন ২৮ অক্টোবর এবং এর আগে গত বছরের ৩০ ডিসেম্বর ঘোষণা দিয়েছিলো। খালেদা জিয়া সমাবেশে যোগ দেবেন, সেটাও বলেছিলো। এই সমস্ত ঘোষণা আসলে তাদেরকে হাস্যকর করেছে। তারা এই সমস্ত ঘোষণা দিয়ে জনমনে আতঙ্ক তৈরি করার চেষ্টা করছে। একই সাথে দেশে সন্ত্রাসী কর্মকাণ্ড পরিচালনা করছে। প্রকৃত অর্থে বিএনপি এখন তাদের কর্মাকন্ডের মাধ্যমে টেরোরিস্ট অর্গানাইজেশনে রূপান্তরিত হয়েছে, তাদের লিডাররাও টেরোরিস্ট লিডারে পরিণত হয়েছে। গণতান্ত্রিকভাবে নির্বাচিত সরকারকে দিনক্ষণ বলে অমুক তারিখে ফেলে দেওয়ার কথা বলা এটাই তো টেরোরিস্ট ঘোষণা।’

এর আগে বইয়ের মোড়ক উন্মোচনকালে তথ্যমন্ত্রী বলেন, ‘দেশের উন্নয়নের জন্য রাজনৈতিক স্থিতিশীলতা খুবই প্রয়োজন। এছাড়া, কোনো দেশ উন্নত হতে পারেনি। আমরা সিঙ্গাপুরের উদাহরণ দেই, সেখানে স্বাধীনতার পর থেকে একই দল রাষ্ট্র ক্ষমতায়। মালয়েশিয়ায় একনাগাড়ে ২২ বছর যদি মাহাথির মোহাম্মদ দেশ পরিচালনার দায়িত্বে না থাকতেন তাহলে মালয়েশিয়া সে রকম উন্নত হতে পারতো না।’

মন্ত্রী বলেন, ‘আমাদের দেশে গত ১৫ বছর ধরে জননেত্রী শেখ হাসিনার নেতৃত্বে আওয়ামী লীগ সরকার ক্ষমতায় থাকলেও রাজনৈতিক স্থিতিশীলতা ছিলো সেটি আমরা বলতে পারি না। যেভাবে ২০১৩-থেকে ২০১৫ সালে এবং সময়ে সময়ে জ্বালাও-পোড়াও করা হয়েছে এবং হচ্ছে, এগুলো দেশের এবং রাজনীতির স্থিতিশীলতা সবকিছুই বিনষ্ট করছে। এ দেশে ধ্বংসাত্মক রাজনীতি এবং সবকিছুতে না বলার নেতিবাচক রাজনীতি দেশের উন্নয়নের জন্য প্রচন্ড অন্তরায়। ভারতে বহুধাবিভক্ত রাজনীতি এবং কংগ্রেস ও বিজেপির মধ্যে অহি-নকুল সম্পর্ক কিন্তু দেশের প্রয়োজনে তারা এক টেবিলে বসে এবং সরকারকে সমর্থন জানায়।’

=০২=

হরতাল-অবরোধ নিয়ে প্রশ্নে মন্ত্রী হাছান বলেন, ‘নিজেদের স্বার্থের জন্য মানুষ, গাড়ি-ঘোড়া পোড়ানো কেন? সাধারণ মানুষ তো কোনো দোষ করেনি। আর দিনের পর দিন অবরোধ ডেকে যেভাবে বাচ্চাদেরকে স্কুলে যাওয়ার ক্ষেত্রে, মানুষের স্বাভাবিক জীবনযাপনের ক্ষেত্রে প্রতিবন্ধকতা তৈরি করা হচ্ছে, তারপরও মানুষ কিছুই মানছে না। অবরোধের মধ্যে ঢাকা শহরে বিভিন্ন জায়গা ট্রাফিক জ্যাম হচ্ছে এবং দুরপাল্লার গাড়িও চলছে। এ সমস্ত কর্মসূচি কেউ মানছে না, তাদেরকে বুড়ো আঙ্গুল দেখিয়ে বলছে, তোমাদের কিসের অবরোধ আমরা মানি না। এরপরও বিএনপির লজ্জা হয় না। আসলে যাদের লজ্জা হারিয়ে গেছে তাদের লজ্জা পাবার কোনো কারণ নাই। বিএনপির লজ্জাও হারিয়ে গেছে।’

#

আকরাম/জামান/সিদ্দীক/রবি/কামাল/২০২৩/১৫২৬ ঘণ্টা

তথ্যবিবরণী নম্বর : ১৭৮৮

**ভুটানে বাংলাদেশ দূতাবাস ভবনের নির্মাণ কাজ শুরু**

থিম্পু, ভুটান, ২৯ নভেম্বর:

ভুটানের রাজধানী থিম্পুতে বাংলাদেশ দূতাবাস ভবনের নির্মাণ কাজ শুরু হচ্ছে। গতকাল থিম্পুর নতুন কূটনৈতিক এলাকা হেজো-সামতেলিংয়ে ভুটান সরকার প্রদত্ত জমিতে বাংলাদেশ দূতাবাসের নিজস্ব ভবন নির্মাণের জন্য নির্মাণ প্রতিষ্ঠান ‘বজ্র বিল্ডার্স প্রাইভেট লিমিটেড’ এর সাথে চুক্তি স্বাক্ষর হয়। এতে স্বাক্ষর করেন ভুটানে নিযুক্ত বাংলাদেশের রাষ্ট্রদূত শিবনাথ রায় এবং বজ্র বিল্ডার্স প্রাইভেট লিমিটেডের প্রধান নির্বাহী কর্মকর্তা জামশো।

এ উপলক্ষ্যে দূতাবাস ভবনের নির্ধারিত স্থানে একটি অনুষ্ঠানের আয়োজন করা হয়। ভুটানের পঞ্চম রাজা রয়েল চেম্বারলিন এবং চতুর্থ রাজা রয়েল চেম্বারলিন, পররাষ্ট্র বিষয়ক উপদেষ্টা, পররাষ্ট্র সচিব, ভুটানে নিযুক্ত ভারতের চার্জ দ্যা অ্যাফেয়ার্স, ভুটানের পররাষ্ট্র মন্ত্রণালয়, অর্থ মন্ত্রণালয় এবং থিম্পু সিটি কর্পোরেশনের ঊর্ধ্বতন কর্মকর্তাগণ এ সময় উপস্থিত ছিলেন।

অনুষ্ঠানে রাষ্ট্রদূত শিবনাথ রায় তাঁর বক্তৃতায় বলেন, থিম্পুতে বাংলাদেশের নিজস্ব দূতাবাস ভবন প্রধানমন্ত্রী শেখ হাসিনা ও ভুটানের রাজার নেতৃত্ব এবং দু’দেশের মধ্যে বিদ্যমান চমৎকার কূটনৈতিক সুসম্পর্কের পরিচয় বহন করে। পৃথিবীর বিভিন্ন দেশের রাজধানী শহরে বাংলাদেশের নিজস্ব দূতাবাস ভবন নির্মাণে প্রধানমন্ত্রী যে নীতি গ্রহণ করেছেন, এর মধ্য দিয়ে বাংলাদেশ সেলক্ষ্যে আরো এক ধাপ এগিয়ে গেল। এই প্রকল্পটিতে সহযোগিতা করার জন্য তিনি ভুটান ও বাংলাদেশ সরকারের সংশ্লিষ্ট সকল কর্তৃপক্ষকে ধন্যবাদ জানান।

উল্লেখ্য, ভুটান এবং বাংলাদেশ নিজ নিজ রাজধানীতে দু’দেশের দূতাবাস ভবন নির্মাণের জন্য পরস্পরকে জমি প্রদান করেছে। বাংলাদেশ দূতাবাসের জন্য ভুটান সরকার থিম্পুর সুপ্রিম কোর্টের পাশে নির্ধারিত কূটনৈতিক এলাকায় ১ দশমিক ৫ একর জমি প্রদান করে। এ জমিতে দূতাবাস ভবন, রাষ্ট্রদূতের বাসভবন, স্টাফ কোয়ার্টার্স ও মাল্টিপারপাস হলসহ মোট চারটি ভবন নির্মিত হবে। ২০১৭ সালে বাংলাদেশের প্রধানমন্ত্রী এবং ভুটানের রাজা দূতাবাস ভবন নির্মাণের ভিত্তিপ্রস্তর স্থাপন করেন।

#

মাসুম বিল্লাহ/জামান/সিদ্দীক/রবি/কামাল/২০২৩/১২৫০ ঘণ্টা

**Not to publish before 5 PM**

Handout Number : 1787

**President's Message on International Day**

**of Solidarity with the Palestinian People**

Dhaka, 28 November:

President Mohammed Shahabuddin has given the following message on the occasion of theInternational Day of Solidarity with the Palestinian People :

“On the solemn occasion of the International Day of Solidarity with Palestinian people, I firmly reaffirm Bangladesh’s continued support and solidarity to the people and government of Palestine.

Bangladesh as an independent nation always believes in freedom, peace and democracy. We are also the largest contributing country in UN peace keeping mission. I believe, war cannot bring peace rather destruction and human right violation. Bangladesh has unwavering support towards the inalienable rights of the Palestinian people of self-determination and establishment of the State of Palestine based on a two-state solution. Bangladesh never supports violation of human rights anywhere in the world. We always follow the ideology of secularism and peace guided by our Father of the Nation Bangabandhu Sheikh Mujibur Rahman, and the principles enshrined in our constitution. The people of Bangladesh would remain devoted to the solidarity of Palestinian brothers and sisters, who have been deprived of their legitimate rights of self-determination for more than fifty-six years.

Bangladesh strongly condemn the continued atrocities and bombing at the residential areas and hospitals of Gaza causing death and injury of thousand of innocent Palestinian civilians, including women, children, and elderly persons, and the systematic gross violations of human rights against the Palestinian people. Bangladesh denounces the illegal settlements, including the expansion plans and any other action by the occupying force violating international humanitarian law. We demand for immediate ceasefire in Gaza and Palestine as a whole.

Bangladesh does not support war. We believe in peaceful solution of every crisis through dialogue. Bangladesh always stands by the people and the government of Palestine.

I urge upon the international community and humanitarian organizations to work in a body for humanity, just and righteousness. Let us work for the Palestinian people to give them a safe, fearless and dignified life in their sovereign motherland.

Long live Palestine Bangladesh friendship.

Joi Bangla.

Khoda Hafez, May Bangladesh Live Forever.”

#

### Rahat/**Zaman/Fatema/Shamim**/2023/**1525** hours

Not to publish before 5 PM

**Not to publish before 5 PM**

Handout Number : 1786

**Prime Minister’s Message on International Day**

**of Solidarity with the Palestinian People**

Dhaka, 28 November :

 Prime Minister Sheikh Hasina has given the following Message on the occasion of International Day of Solidarity with the Palestinian People :

“On the solemn occasion of the International Day of Solidarity with the Palestinian People, Bangladesh joins the international community in reaffirming its unwavering support towards the inalienable rights of the Palestinian people of self-determination and establishment of the State of Palestine on the basis of two-state solution with pre-1967 borders and East Jerusalem as its Capital.

Bangladesh has always supported the just struggle of the oppressed people against imperialism, colonialism or racialism all over the world. Our firm commitment is guided by our Father of the Nation Bangabandhu Sheikh Mujibur Rahman and principles enshrined in our national constitution. The people of Bangladesh would remain steadfast in expressing their solidarity with their Palestinian brothers and sisters, who have been deprived of their legitimate rights of self-determination for more than fifty-six years.

Bangladesh reiterates its utter condemnation of ruthless killings of innocent civilians including women and children and indiscriminate bombings on the protected facilities such as refugee camps, schools, hospitals and religious sites in Gaza. The current war waged by Israel in Gaza targeting the civilians is tantamount to collective punishment of Palestinian people and flagrant violations of human rights and international humanitarian laws by Israel. Bangladesh demands an end of brutalities by Israel and complete ceasefire. Bangladesh regrets that Israel continues to enjoy impunity despite its disregard and violation of human rights and international humanitarian law.

We strongly believe that the people of Palestine deserve justice and remedy, which can only be done by securing a just solution for these people living under continued occupation, including their inalienable rights to self-determination.

We also believe that implementation of the relevant numerous UN resolutions, the Quartet Road Map, the terms of reference of Madrid Peace Conference, the Arab Peace Initiative and the efforts made by a number of UN Member States is critical to revive the Middle East Peace Process and achieving a permanent, peaceful and just solution to the issue of Palestine.

I urge the international community to work together for effective and decisive actions and step up the efforts to restore the legitimate rights and aspirations of the Palestinian people to live in safety, stability and dignity in a sovereign homeland.

 Joi Bangla, Joi Bangabandhu

 May Bangladesh Live Forever."

#

Shahana/Zaman/Siddik/Sazzad/Asma/2023/1300 hours

Not to publish before 5 PM